sain eile teada ühest rituaalist, mida šiiidid teevad igal aastal Ashoura pühal, et mälestada imaam Husseini tapmist 680. aastal Karbala lahingus - sellest sündmusest sai alguse sunniitide ja šiiitide lõhe. nimelt kuulub mälestusrituaalide hulka nugade ja mõõkadega endale pähe löömine või lõikamine.  rituaal pole küll päris üldtunnustatud, osad vaimulikud mõistavad selle hukka, sest Koraan keelab enesevigastamise; ometi seda tehakse, ja mõnel pool, nagu nt Liibanonis, isegi avalikult linnatänavail (teisal kuulub see pühamus toimetatavate siseringiriituste hulka). rituaali viiakse läbi ka poisslaste peal. siin pildi peal on üks India moslemipoiss pärast Ashoura-püha rituaali; teise pildi peal on Liibanoni tüdruk, kes katab oma kõrvad, et mitte kuulda naistehulga reaktsioone imaam Husseini tapmise lugu  kuulates.